Diari Oficial de la Generalitat Valenciana


Sumari del DOGV 5194, del 08-02-2006 (2006/1355)

Resolució de 30 de gener de 2006, del conseller de Relacions Institucionals i Comunicació, per la qual s'adjudiquen les concessions per a l'explotació de programes del servici públic de la televisió digital terrestre amb cobertura local.
---------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5194

Data del DOGV
:   08-02-2006

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2006/1355


Data del document
:   30-01-2006

Organisme emissor
:   Presidència de la Generalitat

Tipus de document
:   Resolució

Anàlisi jurídica

Resolució de 30 de gener de 2006, del conseller de Relacions Institucionals i Comunicació, per la qual s'adjudiquen les concessions per a l'explotació de programes del servici públic de la televisió digital terrestre amb cobertura local. [2006/1355]  
Antecedents  
Per Resolució d'1 de juliol de 2005, del conseller de Relacions Institucionals i Comunicació, publicada en el DOGV número 5.042, de 5 juliol de 2005, es va convocar concurs públic per mitjà de procediment obert per a l'adjudicació de concessions per a l'explotació de programes del servici públic de la televisió digital terrestre amb cobertura local.  
Vista la proposta de la mesa de contractació de data 29 de desembre de 2005 d'adjudicació dels lots d'este concurs segons l'informe tècnic elaborat seguint els criteris objectius de valoració establits en els plecs de Clàusules Administratives que regixen la present contractació.  
Fonaments de dret  
S'han complit tots els tràmits i requisits legals del procediment d'adjudicació, en especial, la disposició addicional quaranta-quatrena de la Llei 66/1997, de 30 de desembre, de Mesures Fiscals, Administratives i de l'Orde Social, en quant establix que l'explotació dels servicis de televisió digital terrenal requerirà el corresponent títol habilitant i que l'atorgament de les concessions es durà a terme per la Comunitat Autònoma si el seu àmbit és local; l'article 159 del Text Refós de la Llei de Contractes de les Administracions Públiques, aprovat per Reial Decret Legislatiu 2/2000, de 16 de juny, que establix que els contractes de gestió de servicis públics ordinàriament s'adjudicaran per procediment obert o restringit per mitjà de concurs; l'article 13 de la Llei 41/1995, de 22 de desembre, de Televisió Local per ones terrestres, quan determina que en el cas que el servici es gestione per mitjà de concessió administrativa per particulars, esta s'atorgarà pel procediment de concurs públic; i l'apartat 10 de l'article 3 de la Llei 10/2005, de 14 de juny, de Mesures Urgents per a l'Impuls de la Televisió Digital Terrestre, de Liberalització de la Televisió per Cable i de Foment del Pluralisme, que establix que cap persona física o jurídica no podrà ser titular de més d'una concessió en cada demarcació; si bé, i en relació amb este últim precepte, ha de considerar-se que, quant a les demarcacions confrontants de València i Torrent, designades respectivament com a lot 13 (TL06V) i lot 14 (TL07V), tècnicament, i tal com s'especifica en els corresponents projectes tècnics de les ofertes licitadores, el senyal s'efectuarà des del mateix emplaçament i amb les mateixes característiques tècniques d'emissió, la qual cosa suposa que una part significativa de la població de cada una d'eixes dos demarcacions reba simultàniament els programes corresponents als dos múltiples digitals.  
En virtut d'això, fent ús de la delegació continguda en la Resolució de 23 de juny de 2005, del president de la Generalitat (DOGV d'01.07.2005), resolc:  
Primer  
 Adjudicar el concurs públic de les concessions per a l'explotació de programes de televisió digital terrestre amb cobertura local a favor dels licitadors següents:  
Lot 1, Alcoi, canal 56 (TL01A):  
. 43 TV, SL.  
. CANAL TREINTA Y SIETE TELEVISIÓN DE ALICANTE, SA.  
. HOMO VIRTUALIS, SA.  
Lot 2, Alacant, canal 21 (TL02A):  
. COMUNICACIÓN AUDIOVISUAL EDITORES, SL.  
. CANAL TREINTA Y SIETE TELEVISIÓN DE ALICANTE, SAU.  
. EDITORIAL PRENSA ALICANTINA, SA.  
Lot 3, Benidorm, canal 27 (TL03A):  
. 43 TV, SL.  
. UNEDISA TELECOMUNICACIONES, SLU.  
. TELE NOTICIAS, SL.  
Lot 4, Elx, canal 45 (TL05A):  
. COMUNICACIÓN AUDIOVISUAL EDITORES, SL.  
. UNEDISA TELECOMUNICACIONES, SLU.  
. LIBERTAD DIGITAL TELEVISIÓN, SA.  
Lot 5, Elda, canal 25 (TL06A):  
. 43 TV, SL.  
. HOMO VIRTUALIS, SA.  
. CONSORCIO DE TELEVISIÓN COMARCAL, SL.  
Lot 6, Orihuela-Torrevieja, canal 54 (TL07A):  
. COMUNICACIÓN AUDIOVISUAL EDITORES, SL.  
. HOMO VIRTUALIS, SA.  
. TV ORIHUELA, SL.  
Lot 7, Castelló, canal 50 (TL01CS):  
. TV CS RETRANSMISIONES, SL.  
. PRODUCCIONS INFORMATIVES LA PLANA, SL.  
. UNEDISA TELECOMUNICACIONES, SLU.  
Lot 8, Morella, canal 22 (TL02CS):  
. TV CS RETRANSMISIONES, SL.  
. PRODUCCIONS INFORMATIVES LA PLANA, SL.  
. COMUNICACIONS DELS PORTS, SA.  
Lot 9, Vinaròs, canal 46 (TL04CS):  
. PRODUCCIONS INFORMATIVES LA PLANA, SL.  
. TV CS RETRANSMISIONES, SL.  
. MEDIOS AUDIOVISUALES DEL MAESTRAT, SL.  
Lot 10, Alzira, canal 44 (TL01V):  
. MEDITERRÁNEA INFORMATIVA TELEVISIÓN, SL.  
. RIBERA TELEVISIÓ, SLU.  
. LIBERTAD DIGITAL TELEVISIÓN, SA.  
Lot 11, Ontinyent-Xàtiva, canal 45 (TL03V):  
. TELECOMARCA, SA.  
. TELEVISIÓ COMARCAL DE LA COSTERA, SL.  
. LOCALIA TELEVISIÓN VALENCIA, SLU.  
Lot 12, Sagunt, canal 36 (TL04V):  
. COMERCIAL ALYMA, SL.  
. HOMO VIRTUALIS, SA.  
. LIBERTAD DIGITAL TELEVISIÓN, SA.  
Lot 13, València, canal 23 (TL06V):  
. UNEDISA TELECOMUNICACIONES, SLU.  
. TELECOMARCA, SA.  
. EDITORIAL PRENSA VALENCIANA, SA.  
Lot 14, Torrent, canal 35 (TL07V):  
. UNIPREX VALENCIA, TV, SL.  
. RADIO DIFUSIÓN TORRE, SA.  
. LIBERTAD DIGITAL TELEVISIÓN, SA.  
Segon  
Procedir a la devolució de l'import de les garanties provisionals constituïdes pels licitadors, excepte les de les empreses adjudicatàries, que quedaran retingudes fins al moment de la formalització del contracte.  
Tercer  
Que Les empreses adjudicatàries procedisquen a la constitució de la garantia definitiva per l'import establit en els plecs per a cada lot, i a la formalització subsegüent del contracte en la forma i terminis que determine el plec de clàusules administratives particulars aprovat.  
Contra la present resolució, que posa fi a la via administrativa, es podrà interposar potestativament recurs de reposició davant el mateix òrgan que ha dictat l'acte, en el termini d'un mes comptat des de l'endemà de la notificació, de conformitat amb el que preveuen els articles 116 i 117 de la Llei 30/1992 de 26 de novembre de Règim Jurídic de les Administracions Públiques i del Procediment comú, en la redacció donada per la Llei 4/1999, de 13 de gener, o bé recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la notificació, de conformitat amb el que establixen els articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. Tot això sense perjuí que s'utilitze qualsevol altra via que es considere oportuna.  
València, 30 de gener de 2006.. El conseller de Relacions Institucionals i Comunicació (per delegació del president, conforme a la Resolució de 23 de juny de 2005): Esteban González Pons.